
专砖讘"讗

专' 讬讛讜讚讛 讗讜诪专 讘谞专 讞谞讜讻讛 驻讟讜专 诪驻谞讬 砖讛讜讗 讘专砖讜转. 讻诇讜诪专 讘专砖讜转 讚诪爪讜讛 讜讻讚讗诪专讬谞谉 讘驻专拽 讛诪谞讬讞 讗转 讛讻讚 讙讘讬 讛诪讜爪讬讗 讗转 转讘谞讜 讜诪讬讛讜 诇讗 讻诇 诪讜爪讬讗 讘专砖讜转 诪爪讜讛 驻讟讜专 砖讗诇讜 注砖讛 住讜讻讛 讚诪爪讜讛 注诇 驻转讞 讘讬转讜 诪讘讞讜抓 讜讛讜讝拽讜 讘讜 讞讬讬讘 讻讚讗讬转讗 讘讬专讜砖诇诪讬 讻讙讜谉 讗诇讜 砖注讜砖讬谉 住讜讻讜转 讘驻转讞 讞谞讬讜转讬讛诐 讘讞讙 诪驻谞讬 砖讛讜讗 诪爪讜讛 诇讛谞讬讞讛 注诇 驻转讞 讘讬转讜 诪砖讜诐 驻专住讜诪讬 诪爪讜讛.





驻住讜诇讛 讻住讜讻讛 讜讻诪讘讜讬. 讜讗注"讙 讚谞专 讞谞讜讻讛 诪讚专讘谞谉 讜讘讚专讘谞谉 转谞讬讗 转拽谞转讗 讜讻讚讗诪专讬谞谉 讘专讬砖 驻"拽 讚住讜讻讛 住讜讻讛 讚讗讜专讬讬转讗 转谞讬 驻住讜诇讛 诪讘讜讬 讚专讘谞谉 转谞讬 转拽谞转讗 讛讻讗 诇讗 讗驻砖专 诇诪转谞讬 转拽谞转讗 讚讛讬讻讬 诇讬诪讗 讬诪注讟 讻讚拽转谞讬 讘诪讘讜讬 诇讗 讗驻砖专 诪砖讜诐 讚讛讚诇拽讛 注讜砖讛 诪爪讜讛 讜讛诇讻讱 讗讬 讗驻砖专 讗诇讗 砖讬诪注讟 讜讬讻讘讛 讜讬讞讝讜专 讜讬讚诇讬拽 讜讗讬谉 讝讛 转讬拽讜谉 讗诇讗 讛讚诇拽讛 讗讞专转.





诪讬 拽转谞讬 讗讬谉 讘讬谉 诪专讜讘讛 拽转谞讬 讜转谞讗 讜砖讬讬专. 讜讗诐 转讗诪专 诪讗讬 砖讬讬专 讚讛讗讬 砖讬讬专. 讬砖 诇讜诪专 讛讟讜注谉 讟注谞转 讙谞讘 讘讗讘讚讛 讚诪砖诇诐 转砖诇讜诪讬 讻驻诇 讜讻讚讗讬转讗 诇拽诪谉 (讘讘讗 拽诪讗 住讙, 讗) 讜讗讬谞讜 诪砖诇诐 转砖诇讜诪讬 讗专讘注讛 讜讞诪砖讛. 讜讛专讗讘"讚 讝"诇 讻转讘 讗讬 转谞讗 讗讬谉 讘讬谉 讜砖讬讬专 讞讚 讛讜讛 诇谉 诇讗拽砖讜讬讬 诪讗讬 砖讬讬专 讚讛讗讬 砖讬讬专 讗讘诇 讛砖转讗 讚转谞讗 诪专讜讘讛 诪砖诪注 专讘讜讬讗 讟驻讬 讗诇讗 砖诇讗 驻专讟谉. 讜谞专讗讛 诇讬 讚讛讗讬 转谞讗 讜砖讬讬专 诇讗讜 讛讬讬谞讜 讻砖讗专 转谞讗 讜砖讬讬专 讚转诇诪讜讚讗 讚驻讬专讜砖讜 转谞讗 拽爪转 讜砖讬讬专 拽爪转 讗诇讗 讛讻讬 拽讗诪专 诪专讜讘讛 讚拽转谞讬 讜转谞讗 讛讚讬谞讬谉 砖讝讛 谞讜讛讙 讘讛谉 讜讝讛 讗讬谉 谞讜讛讙 讘讛谉 讜砖讬讬专 讛讚讬谞讬谉 砖讬砖 讘讬谉 讝讛 诇讝讛 讜讘讚讬谞讬谉 讚转谞讗 诇讗 砖讬讬专 讻诇讜诐.





诪谞讗 讛谞讬 诪讬诇讬 讚转谞讜 专讘谞谉 注诇 讻诇 讚讘专 驻砖注 讜讻讜'. 转诪讬讛讗 诇讬 诪讗讬 拽讗诪专 诪谞讗 讛谞讬 诪讬诇讬 讛谞讬 讚转谞谉 讘诪转谞讬转讬谉 诪驻讜专砖讬谉 讛谉 讘讻转讜讘 讚讘诪讚转 转砖诇讜诪讬 讗专讘注讛 讜讞诪砖讛 砖讜专 讗讜 砖讛 讻转讬讘 讜讘诪讚转 转砖诇讜诪讬 讻驻诇 砖谞讜讛讙转 讘讬谉 讘讚讘专 砖讬砖 讘讜 专讜讞 讞讬讬诐 讘讬谉 讘讚讘专 砖讗讬谉 讘讜 专讜讞 讞讬讬诐 谞诪讬 讘讛讚讬讗 讻转讬讘 (篓?篓) 讻讬 讬转谉 讗讬砖 讗诇 专注讛讜 讻住祝 讗讜 讻诇讬诐 讜讻转讬讘 砖讜专 讜砖讛 讜讞诪讜专 讜讞讬讬诐 讜讙谞讘讛. 讬砖 诇讜诪专 讚讗讜专讞讗 讚转诇诪讜讚讗 讛讜讗 讘讛讻讬谉 讚讻讬讜谉 讚转谞讬 砖谞讜讛讙转 讘讝讛 讜讘讝讛 讜讬讚注谞讜 砖讬砖 讚讘专讬诐 砖讘讗讬诐 诪讻诇诇 讜驻专讟 讜讻诇诇 砖讜讗诇 诪谞讗 讛谞讬 诪讬诇讬 讻讚讬注 诇讘讗专 讻诇 诪讛 砖谞讜讛讙转 讘讜 诪讚转 转砖诇讜诪讬 讻驻诇 讻讗诇讜 谞砖谞讜 讻讜诇谉 讘诪砖谞转讬谞讜.





讛诪讗讬专讬

讛诪砖谞讛 讛砖讘讬注讬转 讜讛讻讜谞讛 诇讘讗专 讘讛 注谞讬谉 讛讞诇拽 讛砖讘讬注讬 讜讗诪专 注诇 讝讛 讙抓 讛讬讜爪讗 诪转讞转 讛驻讟讬砖 讜讬爪讗 讜讛讝讬拽 讞讬讬讘 讙诪诇 砖讛讜讗 讟注讜谉 驻砖转谉 讜注讜讘专 讘专砖讜转 讛专讘讬诐 谞讻谞住讛 驻砖转谞讜 诇转讜讱 讛讞谞讜讬讜转 讜讚诇拽讛 讘谞专讜 砖诇 讞谞讜谞讬 讜讛讚诇讬拽 讗转 讛讘讬专讛 讘注诇 讛讙诪诇 讞讬讬讘 讛谞讬讞 讞谞讜谞讬 谞专讜 诪讘讞讜抓 讛讞谞讜谞讬 讞讬讬讘 专' 讬讛讜讚讛 讗讜诪专 讘谞专 讞谞讻讛 驻讟讜专 讗诪专 讛专"诐 讜讗讬谉 讛诇讻讛 讻专' 讬讛讜讚讛:



讗诪专 讛诪讗讬专讬 讙抓 讛讬讜爪讗 讜讻讜' 讻诇讜诪专 砖讘讬讘 讛讬讜爪讗 诪转讞转 讛驻讟讬砖 讜谞转讗讞讝 讘驻砖转谉 讛注讜讘专 讘专砖讜转 讛专讘讬诐 讜讛讝讬拽 讞讬讬讘 砖讛讬讛 诇讜 诇讛讻谞住 讘转讜讱 砖诇讜 注讚 砖诇讗 讬讝讬拽:



讙诪诇 讟注讜谉 驻砖转谉 讜注讜讘专 讘专砖讜转 讛专讘讬诐 讜谞讻谞住讛 驻砖转谞讜 讘转讜讱 讛讞谞讜转 诪爪讚 讗讜专讱 讛诪砖讜讬 讜讚诇拽讛 讘谞专讜 砖诇 讞谞讜谞讬 讜讛讚诇讬拽 讗转 讛讘讬专讛 讘注诇 讙诪诇 讞讬讬讘 讜讗驻讬诇讜 诇讗 驻砖注 讘注诪讬讚转 讛讙诪诇 讜注讻讘转讜 讻讙讜谉 砖注诪讚讛 诇讛讟讬诇 诪讬诪讬讛 砖讗讬谉 讘讬讚讜 诇讛注讘讬专讛 讜讗诐 讛讜爪讬讗 讞谞讜谞讬 谞专讜 讘讞讜抓 讞讬讬讘 讜专' 讬讛讜讚讛 讗讜诪专 讘谞专 讞谞讻讛 驻讟讜专 诪驻谞讬 砖讘专砖讜转 讘讬转 讚讬谉 注砖讛 讜诇讗 注讜讚 讗诇讗 砖讛讜讗 专砖讜转 砖诇 诪爪讜讛 讜讗讬谞讜 讘讻诇诇 讗讜转诐 砖讗诪专讜 驻讜转拽讬谉 讘讬讘讜转讬讛诐 讜讻讜' 讘讬诪讜转 讛讙砖诪讬诐 讗注"驻 砖讬砖 诇讛诐 专砖讜转 讗诐 讛讝讬拽讜 讞讬讬讘讬诐 诇砖诇诐 讜诇讚注转 讞讻诪讬诐 讗祝 讘专砖讜转 诪爪讜讛 讗讜诪专讬诐 讻谉 讜讛诇讻讛 讻讚讘专讬讛诐 讜讝讛讜 砖讗诪专讜 讘转诇诪讜讚 讛诪注专讘 讗诇讜 砖注讜砖讬诐 住讜讻转诐 讘驻转讞讬 讞谞讜讬讜转讬讛诐 诪讘讞讜抓 讛讜讝拽 讘讛 讗讚诐 讞讬讬讘讬诐:



讝讛讜 讘讬讗讜专 讛诪砖谞讛 讜诪讛 砖谞讻谞住 转讞转讬讛 讘讙诪专讗 讻讱 讛讜讗:



谞专 讞谞讻讛 砖讛谞讬讞讛 诇诪注诇讛 诪注砖专讬诐 讗诪讛 驻住讜诇讛 讻住讻讛 讜讻诪讘讜讬 讗讘诇 诇诪讟讛 讗讬谉 诇讛 砖讬注讜专 讜讬砖 诪爪专讬讻讬诐 讘讙讜讘讛 注砖专讛 讟驻讞讬诐 讻讚讬谉 住讻讛 讜诇注谞讬谉 讛讚讜专 诪爪讜讛 讻讱 讛讜讗 讛专讗讜讬 讜诪"诪 讗讬谉 讘讝讛 讛讻专讞:



讜谞砖诇诐 讛驻专拽 转讛诇讛 诇讗诇:



诪专讜讘讛 诪讚转 转砖诇讜诪讬 讻驻诇 讜讻讜' 讻讘专 讘讬讗专谞讜 讘专讗砖 讛诪住讻转讗 砖讛讞诇拽 讛砖谞讬 讘讝讗转 讛诪住讻转讗 讛讜讗 诇讘讗专 讘转讘讬注讜转 讛讘讗讜转 注诇 讬讚讬 讛讬讝拽 诪讗讚诐 诇讞讘专讜 诪爪讚 讙讜驻讜 讚专讱 讙谞讘讛 讜讘讗 讝讛 讛驻专拽 诇讘讗专 注谞讬谞讬 讝讛 讛讞诇拽 讻诇诐 注诇 砖诇诪讜转诐 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖砖讛 讞诇拽讬诐 讛专讗砖讜谉 讘诪讬谞讬诐 砖转砖诇讜诪讬 讻驻诇 诇讙讜谞讘 讜转砖诇讜诪讬 讗专讘注讛 讜讞诪砖讛 诇讟讜讘讞 讜诪讜讻专 谞讜讛讙讬诐 讘讜 讛砖谞讬 诇讘讗专 讘讜 住讘讜转 讛驻讜讟专讜转 诪转砖诇讜诪讬 讻驻诇 讜讗专讘注讛 讜讞诪砖讛 讗注"驻 砖讙谞讘 讜讟讘讞 讜诪讻专 讜讗讬讝讜 住讘讛 讗讬谞讛 驻讜讟专转 讛砖诇讬砖讬 讘注讚讬诐 砖讛讜讝诪讜 注诇 讗讬讝讛 爪讚 诪砖诇诪讬诐 诇讝讛 砖讛注讬讚讜 注诇讬讜 砖讙谞讘 讗讜 讟讘讞 讜诪讻专 讛专讘讬注讬 注诇 讗讬讝讛 爪讚 讬转讞讬讬讘 讘讻驻诇 讜诇讗 讘讗专讘注讛 讜讞诪砖讛 讗注"驻 砖讟讘讞 讜诪讻专 讜讗注"驻 砖谞转讞讬讬讘 讘讻驻诇 讛讞诪讬砖讬 注诇 讗讬讝讛 爪讚 讜讗讬诪转讬 拽谞讗讜 讛讙谞讘 诇讛转讞讬讬讘 讘讻驻讬诇讜 讜讘转砖诇讜诪讬 讗专讘注讛 讜讞诪砖讛 砖讘讜 讛砖砖讬 讘拽爪转 讚讘专讬诐 砖讗住讜专 诇讙讚诇诐 讘拽爪转 诪拽讜诪讜转 讜拽爪转 讚讘专讬诐 砖谞讗住专讜 讘讻诇 诪拽讜诐 讝讛讜 砖专砖 讛驻专拽 讻诇讜 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讻讜讬谉 诇讘讗专 注谞讬谞讬 讛讞诇拽 讛专讗砖讜谉 讜讛讜讗 砖讗诪专 诪专讜讘讛 诪讚转 转砖诇讜诪讬 讻驻诇 诪诪讚转 转砖诇讜诪讬 讗专讘注讛 讜讞诪砖讛 砖诪讚转 转砖诇讜诪讬 讻驻诇 谞讜讛讙转 讘讬谉 讘讚讘专 砖讬砖 讘讜 专讜讞 讞讬讬诐 讜讘讬谉 讘讚讘专 砖讗讬谉 讘讜 专讜讞 讞讬讬诐 讜诪讚转 转砖诇讜诪讬 讗专讘注讛 讜讞诪砖讛 讗讬谞讛 讗诇讗 讘砖讜专 讜砖讛 讘诇讘讚 砖谞讗诪专 讻讬 讬讙谞讜讘 讗讬砖 砖讜专 讗讜 砖讛 讗诪专 讛专"诐 讗诪专讜 讘住驻专讗 注诇 讻诇 讚讘专 驻砖注 讻诇诇 注诇 砖讜专 注诇 讞诪讜专 注诇 砖讛 注诇 砖诇诪讛 驻专讟 注诇 讻诇 讗讘讚讛 讞讝专 讜讻诇诇 讻诇诇 讜驻专讟 讜讻诇诇 讗讬 讗转讛 讚谉 讗诇讗 讻注讬谉 讛驻专讟 诪讛 讛驻专讟 诪驻讜专砖 讚讘专 讛诪讟诇讟诇 讜讙讜驻讜 诪诪讜谉 讗祝 讻诇 讚讘专 讛诪讟诇讟诇 讜讙讜驻讜 诪诪讜谉 讬爪讗讜 拽专拽注讜转 砖讗讬谉 诪讟诇讟诇讬谉 讬爪讗讜 注讘讚讬诐 砖讛讜拽砖讜 诇拽专拽注讜转 讬爪讗讜 砖讟专讜转 砖讗注"驻 砖讛诐 诪讟诇讟诇讬谉 讗讬谉 讙讜驻谉 诪诪讜谉 讜诪讝讛 讛讚讬谉 讬转讘讗专 诇讱 讻讬 转砖诇讜诪讬 讻驻诇 谞讜讛讙 讘讚讘专 砖讬砖 讘讜 专讜讞 讞讬讬诐 讜讘讚讘专 砖讗讬谉 讘讜 专讜讞 讞讬讬诐:



讗诪专 讛诪讗讬专讬 诪专讜讘讛 诪讚转 转砖诇讜诪讬 讻驻诇 诇讙讜谞讘 诪诪讚转 转砖诇讜诪讬 讗专讘注讛 讜讞诪砖讛 诇讟讜讘讞 讜诪讜讻专 砖诪讚转 转砖诇讜诪讬 讻驻诇 诇讙讜谞讘 谞讜讛讙转 讘讬谉 讘讚讘专 砖讬砖 讘讜 专讜讞 讞讬讬诐 讘讬谉 讘讚讘专 讜讗讬谉 讘讜 专讜讞 讞讬讬诐 砖讛专讬 讘讟讜注谉 讟注谞转 讙谞讘 讻转讜讘 注诇 讻诇 讚讘专 驻砖注 讜讗讬谉 讬讜爪讗 诪讻诇诇 讝讛 诇讗 讚讘专 砖讬砖 讘讜 专讜讞 讞讬讬诐 讜诇讗 讚讘专 砖讗讬谉 讘讜 专讜讞 讞讬讬诐 讞讜抓 诪注讘讚讬诐 讜拽专拽注讜转 讜砖讟专讜转 砖讗讬谉 讘讛诐 讚讬谉 讻驻诇 讘讙谞讘转诐 讻诪讜 砖讛转讘讗专 讘讙诪专讗 讜讙谞讬讘转 拽专拽注 讗转讛 诪驻专砖讛 讘讛砖讙转 讙讘讜诇 讗讜 讘讙谞讬讘转 讙驻谞讬诐 讟注讜谞讜转 砖讗讬谉 注讜诪讚讜转 诇讬讘爪专 讜诪讚转 讗专讘注讛 讜讞诪砖讛 讗讬谞讛 谞讜讚注转 讗诇讗 讘砖讜专 讜砖讛 讘诇讘讚 讗驻讬诇讜 讘砖讗专 讘注诇讬 讞讬讬诐 讛讟讛讜专讬诐 砖讛诐 讘讻诇诇 讟讘讬讞讛 讗讬谉 诪讚讛 讝讜 谞讜讛讙转 讘讛诐 讜讗讬谉 爪专讬讱 诇讜诪专 讘讘注诇讬 讞讬讬诐 讛讟诪讗讬诐 讜讘讚讘专 砖讗讬谉 讘讜 专讜讞 讞讬讬诐:



讝讛讜 讘讬讗讜专 讛诪砖谞讛 讜讻谉 讛诇讻讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



转砖诇讜诪讬 讻驻诇 诇讙谞讘 注爪诪讜 诇砖诇诪诐 诇讻诇 讛讚讘专讬诐 诇讗 谞转讘专专讜 讻诇 讻讱 砖讛专讬 讘驻专砖转 讟讘讬讞讛 讜诪讻讬专讛 砖谞讗诪专 讘讛 讗诐 讛诪爪讗 转诪爪讗 讘讬讚讜 讛讙谞讘讛 诪砖讜专 注讚 讞诪讜专 注讚 砖讛 讞讬讬诐 砖谞讬诐 讬砖诇诐 诇讗 讛讜讝讻专讜 讘讛 讗诇讗 驻专讟讬诐 讜讙诐 讘驻专砖转 讻讬 讬转谉 讗讬砖 讜讻讜' 砖谞讗诪专 讘讛 注诇 讻诇 讚讘专 驻砖注 讜讻讜' 讬砖诇诐 砖谞讬诐 讛专讬 讘讟注谞转 讙谞讘 讛讬讗 讗诪讜专讛 讜讻诪讜 砖讚专砖讜 讗诐 诇讗 讬诪爪讗 讛讙谞讘 讻诪讜 砖讛讜讗 讟讜注谉 讗诇讗 砖讛讜讗 讙谞讘讛 讜讗诐 砖转讘讬讗 讙谞讘 注爪诪讜 诪讟注谞转 讙谞讘 诪拽诇 讜讞讜诪专 讛专讬 讚讬讜 诇讘讗 诪谉 讛讚讬谉 诇讛讬讜转 讻谞讚讜谉 讜讟注谞转 讙谞讘 讗讬谞讜 讗诇讗 讘砖讘讜注讛 讗诇讗 砖讬砖 讘讗讜转讛 驻专砖讛 驻住讜拽 讗讞专 讜讛讜讗 讗诐 讬诪爪讗 讛讙谞讘 砖讘讘专讬讬转讗 讗讞转 砖讛注诪讬讚讜讛讜 诇讟注谞转 讙谞讘 砖讗诇讜 讘讙诪' 转砖诇讜诪讬 讻驻诇 诇讙谞讘 注爪诪讜 诇讻诇 讛讚讘专讬诐 诪讛讬讻谉 讜讛注诇讜讛 诪讚讞讝拽讬讛 讜讻讜':



讜诇注谞讬谉 讘讬讗讜专 讛住讜讙讬讗 诪讘讜诇讘诇转 讗诇讗 砖讗驻砖专 诇讬砖讘讛 讘谞拽诇 讜讘拽爪讜专 讚讘专讬诐 讗讜诪专 谞讗诪专 讘驻专砖讛 专讗砖讜谞讛 砖讜专 讜讙谞讘讛 讜讻讜' 讜诪拽砖讛 讜讗诇讜 谞讗诪专 讻谉 讛专讬 讛讻诇诇 诪讜住祝 注诇 讛驻专讟 讜专讘讬 讻诇 诪讬诇讬 讗诇讗 讙谞讘讛 讜砖讜专 拽讗诪专 讻讚讻转讬讘 拽专讗 讻转讬讘讗 讘专讬砖讗 讙谞讘讛 讜讛讚专 砖讜专 讜讛拽砖讛 讜讗"讻 讛讜讛 诇讬讛 讻诇诇 讜驻专讟 讜讗讬谉 讘讻诇诇 讗诇讗 诪讛 砖讘驻专讟 讜转讬专抓 讚讗讞讬讬诐 拽讗 住诪讬讱 讜讛讻讜谞讛 砖讬讛讗 讙谞讘讛 讜砖讜专 讜讞讬讬诐 讻诇诇 讜驻专讟 讜讻诇谉 讜讻谉 讻诇诐 讻诇 讞讚 讜讞讚 讘讛讚讬 讞讬讬诐 讜讗注"讙 砖讻诇诇 讗讞专讜谉 讗讬谞讜 讚讜诪讛 诇专讗砖讜谉 砖讛专讬 讞讬讬诐 讗讬谞讜 讻讜诇诇 讗诇讗 讘注诇讬 讞讬讬诐 讜讙谞讘讛 讻讜诇诇 讻诇 讚讘专 讗讬讻讗 专' 讬砖诪注讗诇 讚讚专讬砖 讻讬 讛讗讬 讙讜谞讗 讗砖专 诇讗 讻专注讬诐 讻诇诇 讗专讘讛 住诇注诐 驻专讟 诇诪讬谞讛讜 讞讝专 讜讻诇诇 讜讛专讬 诇诪讬谞讛讜 讻讜诇诇 讬讜转专 诪讻诇诇 专讗砖讜谉 讜讛讻讜谞讛 砖讻诇 砖讛讻诇诇讬诐 诪讜住讬驻讬诐 注诇 讛驻专讟 讚讬讜 讗注"驻 砖讗讬谉 讛讻诇诇 讛讗讞讚 讻讜诇诇 讻诪讜 讛砖谞讬 讜讛讻讬 拽讗诪专 讬讗诪专 砖讜专 讜讙谞讘讛 讜讞讬讬诐 讜讛讻诇 讘讻诇诇 诇专讘讜转 讻诇 砖讘诪讬谉 讛驻专讟 讗诇讜 讻谉 讜讻讜' 讜诪"诪 讘住讜祝 讛住讜讙讬讗 住讜讘讘 讗转 讛讻诇 诇讜诪专 讚讗讬 讗驻砖专 砖转讛讗 诪诇转 讞讬讬诐 诪专讘讛 诪讛 砖讗讬谞讜 讘注诇 讞讬讬诐 诪爪讚 讗讬讝讛 讚诪讬讜谉 砖讘驻专讟 讜讛讜爪专讱 注诇 讻诇 驻谞讬诐 诇讛诪爪讗 转诪爪讗 讜讛讗讬 讚讗诪专 讘讻诇 讞讚讗 诪讬谞讬讬讛讜 诇专讘讜转 讻诇 讚讘专 诇讗讜 讚讜拽讗 讗诇讗 讻诇讜诪专 讚讗转讬 诇讟驻讜讬讬 诪讬诇转讗 讗讞专讬谞讗 注讚 讚讗转讗 讞讬讬诐 讜讟驻讬 讻诇 诪诇讬 讜讛讜讗 砖砖讗诇 讗诐 讻谉 讛诪爪讗 转诪爪讗 诇诪讛 诇讬 讜讛砖讬讘 讚讗讬 讗驻砖专 砖转讛讗 诪诇转 讞讬讬诐 讻讜诇诇转 诪讛 砖讻谞讙讚讛 专"诇 诪讛 砖讗讬谞讜 讘注诇 讞讬讬诐 注讚 砖诪转讜讱 讻讱 讛讜讝拽拽 诇讛诐 讛诪爪讗 讜讻讜' 讻诇 砖讛讜讗 讘专 诪爪讬讗讛 讚讛讬讬谞讜 讻诇 诪讬诇讬 讜诪讛 砖砖讗诇 讗讬 讛讻讬 砖讛 诇诪讛 诇讬 诇讗讜 讚讜拽讗 讚讛讗 讙谞讘讛 谞诪讬 诪讬讬转专 讗诇讗 讚讞讚 诪谞讬讛讜 谞拽讟 讜诪转讜讱 讻讱 谞注转拽 诇讜诪专 讚诇讗讜 讘讻诇诇讬 讜驻专讟讬 讚专讬砖 讗诇讗 讘专讬讘讛 讜诪讬注讟 砖讛专讘讜讬 诪专讘讛 讻诇 讚讘专 讗注"驻 砖诇讗 讻注讬谉 讛驻专讟 砖讛专讬 讗祝 讛驻专讟 讻讜诇诇 讘诪讚讛 讝讜 讻诇 砖讻注讬谉 驻专讟 讜讗讬谉 讻诇 讗讞讚 诪讛诐 诪诪注讟 讗诇讗 爪讚 专讞讜拽 砖讘专讞讜拽讬诐 讜讗转讬 砖讜专 讜砖讛 讜讞诪讜专 诇诪注讜讟讬 注讘讚讬诐 讜拽专拽注讜转 讜砖讟专讜转 讜讙谞讘讛 讜讞讬讬诐 诇讗讞讬讬讛 诇拽专谉 注诇 讛讚专讱 砖讬转讘讗专:



讜讬砖 拽讜专讬谉 讘讻诇诐 诪讛 讬砖 诇讱 诇讛讘讬讗 讚专讱 拽讜砖讬讗 讻诇讜诪专 讛诪爪讗 诇诪讛 谞讗诪专 讬讗诪专 砖讜专 讜讙谞讘讛 讜讞讬讬诐 讗诇讜 讻谉 讜讻讜' 讻诇讜诪专 诇讛讻讬 讗爪讟专讬讱 讛诪爪讗 讜诪拽砖讛 讜诪讛 讬砖 诇讛讘讬讗 讘讻讱 诪讻讞 讻注讬谉 讛驻专讟 砖讛 讜讛专讬 讻砖讛讜讗 讗讜诪专 砖讛 讛专讬 砖讛 讗诪讜专 讜讗"讻 砖讛 讘讗 诇专讘讜转 讻诇 讚讘专 讜讗讻转讬 讛诪爪讗 诪讗讬 讗讬爪讟专讬讱 讜讻谉 讘讻诇诐 讜砖讗专 讛住讜讙讬讗 驻砖讜讟讛 讛讬讗:



讻砖诐 砖讙谞讘 注爪诪讜 诪砖诇诐 转砖诇讜诪讬 讻驻诇 讘讻诇 讛讚讘专讬诐 讜转砖诇讜诪讬 讗专讘注讛 讜讞诪砖讛 讘砖讜专 讜砖讛 讘讟讘讞 讜诪讻专 讻讱 诪讬 砖讛讬讛 讘讬讚讜 驻拽讚讜谉 讜讟注谉 砖谞讙谞讘 讜讛讜讗 讛谞拽专讗 讟讜注谉 讟注谞转 讙谞讘 讜谞诪爪讗 砖讛讜讗 讙谞讘讛 诪砖诇诐 转砖诇讜诪讬 讻驻诇 讜讗诐 讟讘讞 讜诪讻专 诪砖诇诐 转砖诇讜诪讬 讗专讘注讛 讜讞诪砖讛 讜诪"诪 讚讜拽讗 讻砖谞砖讘注 砖谞讙谞讘讛 讛讬诪谞讜 讜讗讞"讻 讘讗讜 注讚讬诐 砖讛讬讗 讗爪诇讜 讗讘诇 讗诐 讘讗讜 注讚讬诐 拽讜讚诐 砖讬砖讘注 讗讬谞讜 诪砖诇诐 讗诇讗 拽专谉 讻诪讜 砖讬转讘讗专:



讻讘专 讘讬讗专谞讜 讘诪砖谞讛 砖讗注"驻 砖诪讚转 转砖诇讜诪讬 讻驻诇 谞讜讛讙转 讘讻诇 讚讘专 讬爪讗讜 诪讻诇诇 讝讛 注讘讚讬诐 讜砖讟专讜转 讜拽专拽注讜转 讜讚讘专 讝讛 讬爪讗 诇谞讜 诪谉 讛诪拽专讗 砖谞讗诪专 注诇 讻诇 讚讘专 驻砖注 讻诇诇 注诇 砖讜专 注诇 讞诪讜专 注诇 砖讛 注诇 砖诇诪讛 驻专讟 注诇 讻诇 讗讘讚讛 讞讝专 讜讻诇诇 讻诇诇 讜驻专讟 讜讻诇诇 讗讬谉 讗转讛 讚谉 讗诇讗 讻注讬谉 讛驻专讟 诪讛 讛驻专讟 诪驻讜专砖 讚讘专 讛诪讬讟诇讟诇 讜讙讜驻讜 诪诪讜谉 讗祝 讻诇 讚讘专 讛诪讟诇讟诇 讜讙讜驻讜 诪诪讜谉 讬爪讗讜 拽专拽注讜转 砖讗讬谉 诪讟诇讟诇讬谉 讬爪讗讜 注讘讚讬诐 砖讛讜拽砖讜 诇拽专拽注讜转 讬爪讗讜 砖讟专讜转 砖讗注"驻 砖诪讟诇讟诇讬谉 讗讬谉 讙讜驻谉 诪诪讜谉 讜诇注谞讬谉 讟注谞转 讙谞讘 讗讬谉 爪讜专讱 砖讛专讬 讗讬谉 谞砖讘注讬谉 注诇讬讛诐 讜讟注谞转 讙谞讘 讗讬谉 讞讬讜讘讛 讗诇讗 讻砖谞砖讘注 讜讬砖 诪讝拽讬拽讬谉 诇诪注讟谉 讻讙讜谉 砖讻驻专讜 讜讛讜爪专讻讜 诇讬砖讘注 注诇 讬讚讬 讙诇讙讜诇 讻讚拽讬讬诪讗 诇谉 讝讜拽拽讬谉 讗转 讛谞讻住讬诐 砖讬砖 诇讛诐 讗讞专讬讜转 诇讬砖讘注 注诇讬讛诐 讜砖诪讗 转讗诪专 讜讘拽专拽注 诪讬讛讗 讛讬讗讱 讗转讛 诪讜爪讗 讟注谞转 讙谞讘 讜驻讬专砖讜讛 讻砖讗诪专 注砖专 讙驻谞讬诐 讟注讜谞讜转 砖讗讬谉 注讜诪讚讜转 诇讬讘爪专 诪住专转讬 诇讱 讜讛诇讛 讗讜诪专 谞讙谞讘讜 讜讻谉 砖诪讗 转讗诪专 讘砖讟专讜转 诪讬讛讗 诪讛 转讜注诇转 讘转砖诇讜诪讬 讻驻诇 讜讛讬讗讱 砖讬讬讱 诇讜诪专 讘讛诐 讻驻诇 讗驻砖专 讘谞转讬谞转 住讱 诪注讜转 讻诪讛 砖诪讞讝讬拽 讛砖讟专:



讗祝 讛讙讜谞讘 诪谉 讛讛拽讚砖 讗讬谞讜 诪砖诇诐 转砖诇讜诪讬 讻驻诇 砖谞讗诪专 讻讬 讬转谉 讗讬砖 讗诇 专注讛讜 讜诇讗 砖诇 讛拽讚砖 讜讗讬谉 爪专讬讱 诇讜诪专 砖讻谉 讛讚讬谉 讘转砖诇讜诪讬 讗专讘注讛 讜讞诪砖讛:



讻讘专 讘讗专谞讜 讘驻专拽 讞诪讬砖讬 砖讘讛诪讛 讜讞讬讛 谞讘诇转诐 诪讟诪讗讛 讘诪讙注 讜讘诪砖讗 讜注讜祝 讟讛讜专 谞讘诇转讜 诪讟诪讗讛 讘讙讚讬诐 讘讘讬转 讛讘诇讬注讛 诪讛 砖讗讬谉 讻谉 讘谞讘诇转 注讜祝 讟诪讗 讜讻谉 讘讗专谞讜 砖诐 讗讬讝讛 诪讬谉 专讗讜讬 诇诪讝讘讞 讜讗讬讝讛 讗讬谞讜 专讗讜讬 讜讻谉 讗讬讝讛 诪讬谉 拽讚讜砖 讘讘讻讜专讛 讜讗讬讝讛 讗讬谞讜 拽讚讜砖 讘讘讻讜专讛 讜讻谉 讘讗专谞讜 砖诐 讛讚讘专讬诐 砖讛诐 谞拽讞讬诐 讘讻住祝 诪注砖专 砖谞讬:





转讜住驻讜转 专讬"讚 (诪讛讚讜专讛 转诇讬转讗讛)

诪讛"诪 驻讬' 讚讗讬 诪讚讻转讬' 讻讬 讬转谉 讗讬砖 讗诇 专注讛讜 讻住祝 讗讜 讻诇讬诐 诇砖诪讜专 讜讙讜谞讘 诪讘讬转 讛讗讬砖 讗诐 讬诪爪讗 讛讙谞讘 讬砖诇诐 砖谞讬诐. 诪砖诐 诇诪讚谞讜 诪讟诇讟诇讬谉 砖讗讬谞谉 讘注诇讬 讞讬讬诐. 讗讘诇 讘注"讞 诪谞讬谉. 讜讗讬 诪讚讻转讬讘 讗诐 讛诪爪讗 转诪爪讗 讘讬讚讜 讛讙谞讬讘讛 诪砖讜专 注讚 讞诪讜专 注讚 砖讛 讞讬讬诐 砖谞讬诐 讬砖诇诐. 砖讗专 讘注"讞 讻讙讜谉 注讜驻讜转 诪谞诇谉. 诇讛讻讬 讘注讬 诇讗转讜讬讬 拽专讗 讚诪专讘讛 讻讜诇讛讜:





砖讬讟讛 诪拽讜讘爪转

 讗"讞 转专注"讞 专讘讬 讬讛讜讚讛 讗讜诪专 讘谞专 讞谞讜讻讛 驻讟讜专 诪驻谞讬 砖讛讜讗 讘专砖讜转. 讻诇讜诪专 讘专砖讜转 讚诪爪讜讛 讜讻讚讗诪专讬谞谉 讘驻专拽 砖谞讬 讚砖讘转 讚诪谞讬讞 注诇 驻转讞 讘讬转讜 诪砖讜诐 驻专住讜诪讬 谞讬住讗. 讜诪讬讛讜 诇讗讜 讻诇 诪讜爪讬讗 讘专砖讜转 诪爪讜讛 驻讟讜专 砖讗诇讜 注砖讛 住讜讻转讜 住讜讻讛 讚诪爪讜讛 注诇 驻转转 讘讬转讜 诪讘讞讜抓 讜讛讜讝拽讜 讘讜 讞讬讬讘 讻讚讗讬转讗 讘讬专讜砖诇诪讬 讻讙讜谉 讗诇讜 砖注讜砖讬谉 住讜讻讜转 讘驻转讞讬 讞谞讜讬讜转讬讛谉 讘讞讙 诪驻谞讬 砖讛讜讗 专砖讜转 讜讘讗 讗讞专 讜讛讜讝拽 讘讜 讞讬讬讘 讗诇讗 讻讬 拽讗诪专 专讘讬 讬讛讜讚讛 讘谞专 讞谞讜讻讛 砖讛讜讗 诪爪讜讛 诇讛谞讬讞讛 注诇 驻转讞 讘讬转讜 诪砖讜诐 驻专住讜诪讬 诪爪讜讛. 讛专砖讘"讗 讝"诇.


谞专 讞谞讜讻讛 诪爪讜讛 诇讛谞讬讞讛 讘转讜讱 注砖专讛. 驻讬专砖讜 讘砖讬讟讛 讚讜拽讗 讘讚讜专讜转 讛专讗砖讜谞讬诐 砖讛讬讜 诪讚诇讬拽讬谉 诪讘讞讜抓 讗讘诇 诇讚讬讚谉 砖诪讚诇讬拽讬谉 诪讘驻谞讬诐 讗讬谉 诇讛拽驻讬讚. 诪讬讛讜 专"讬 讛讬讛 诪拽驻讬讚 诇注砖讜转 讘转讜讱 注砖专讛 讚讗祝 注诇 讙讘 讚讚讞讬 诇讬讛 转诇诪讜讚讗 诪讻诇 诪拽讜诐 谞讛讬 讚诇讬讻讗 住讬讬注转讗 诪诪转谞讬转讬谉 诪讻诇 诪拽讜诐 诇讗 谞讚讞讜 讚讘专讬 讛讗诪讜专讗讬谉. 转诇诪讬讚讬 讛专"驻 讝"诇.
住诇讬拽 驻专拽 砖砖讬
驻专拽 砖讘讬注讬
谞转讞讬诇 驻专拽 诪专讜讘讛 讘住讬讬注转讗 讚砖诪讬讗
讻讘专 讘讬讗专谞讜 讘专讗砖 讛诪住讻转讗 砖讛讞诇拽 讛砖谞讬 讘讝讗转 讛诪住讻转讗 讛讜讗 诇讘讗专 讘转讘讬注讜转 讛讘讗讜转 注诇 讬讚讬 讛讬讝拽 诪讗讚诐 诇讞讘讬专讜 诪爪讚 讙讜驻讜 讚专讱 讙谞讘讛 讜讘讗 讝讛 讛驻专拽 诇讘讗专 注谞讬谞讬 讝讛 讛讞诇拽 讻讜诇诐 注诇 砖诇诪讜转诐 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖砖讛 讞诇拽讬诐 讛讗讞讚 讘诪讬谞讬诐 砖转砖诇讜诪讬 讻驻诇 诇讙讜谞讘 讜转砖诇讜诪讬 讗专讘注讛 讜讞诪砖讛 诇讟讜讘讞 讜诪讜讻专 谞讜讛讙讬谉 讘讜. 讛砖谞讬 诇讘讗专 讘讜 住讘讜转 讛驻讜讟专讜转 诪转砖诇讜诪讬 讻驻诇 讗专讘注讛 讜讞诪砖讛 讗祝 注诇 讙讘 砖讙谞讘 讜讟讘讞 讜诪讻专 讜讗讬讝讜 住讘讛 讗讬谞讛 驻讜讟专转. 讛砖诇讬砖讬 讘注讚讬诐 砖讛讜讝诪讜 注诇 讗讬讝讛 诪砖诇诪讬谉 诇讝讛 砖讛注讬讚讜 注诇讬讜 讗讜 讟讘讞 讜诪讻专. 讛专讘讬注讬 注诇 讗讬讝讛 爪讚 讬转讞讬讬讘 讘讻驻诇 讜诇讗 讘讗专讘注讛 讜讞诪砖讛 讗祝 注诇 驻讬 砖讟讘讞 讜诪讻专 讜讗祝 注诇 驻讬 砖谞转讞讬讬讘 讘讻驻诇. 讛讞诪讬砖讬 注诇 讗讬讝讛 爪讚 讜讗诪讗讬 拽谞讗讜 讛讙谞讘 诇讛转讞讬讬讘 讘讻驻诇 讜讘转砖诇讜诪讬 讗专讘注讛 讗讜 讞诪砖讛 砖讘讜. 讜讛砖砖讬 讘拽爪转 讚讘专讬诐 砖讗住讜专 诇讙讚诇诐 讘拽爪转 诪拽讜诪讜转 讜拽爪转 讚讘专讬诐 砖谞讗住专讜 讘讻诇 诪拽讜诐. 讝讛讜 砖讜专砖 讛驻专拽 讻诇讜 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜讜谞讛 讻诪讜 砖讬转讘讗专. 讛专讘 讛诪讗讬专讬 讝"诇.


讜讻转讘 讛"专 讬讛讜谞转谉 讝"诇 讜讝"诇 诪专讜讘讛 诪讚转 转砖诇讜诪讬 讻驻诇 讜讻讜'. 诇驻讬 砖转砖诇讜诪讬 讻驻诇 讜转砖诇讜诪讬 讗专讘注讛 讜讞诪砖讛 讛诐 诪注砖专讬诐 讜讗专讘注讛 讗讘讜转 谞讝讬拽讬谉 讻讚转谞讬 专讘讬 讞讬讬讗 讘驻专拽 拽诪讗 讜注讚 讛砖转讗 驻讬专砖 砖讜专 讜讘讜专 讜讛诪讘注讛 讜讛讛讘注专 砖诇讗 砖诪专谉 讻讛讜讙谉 砖讛讜讗 诪转讞讬讬讘 注诇讬讛谉 讜转谞讗 谞诪讬 砖讜诪专 讞谞诐 讜讛砖讜讗诇 谞讜砖讗 砖讻专 讜讛砖讜讻专 讻讚拽转谞讬 诪住专讜 诇砖讜诪专 讞谞诐 讜讛砖讜讗诇 谞讜砖讗 砖讻专 讜讛砖讜讻专 讻讜诇谉 谞讻谞住讜 转讞转 讛讘注诇讬诐 讜讗诇讜 讛诐 谞诪讬 诪注砖专讬诐 讜讗专讘注讛 讗讘讜转 谞讝讬拽讬谉 砖注诇 讬讚讬 驻砖讬注转讜 砖诇讗 砖诪专谉 讻诪砖驻讟 讛讬讜 诪驻住讬讚讬谉 诇讞讘讬专讜 讜注诇 讻谉 诪转讞讬讬讘 讛讜讗 注诇讬讛诐 诇驻讬讻讱 讛讜讗 诪转讞讬诇 注转讛 诇驻专砖 讙谞讘 讜讙讝诇谉 砖讛诐 讙诐 讛诐 诪注砖专讬诐 讜讗专讘注讛 讗讘讜转 谞讝讬拽讬谉 讜诪驻专砖 诇讛讜 讜讗讝讬诇 讘讛讗讬 驻讬专拽讗 注讚 住讜祝 讛诪住讻转 讜讛讻谞讬住 驻专拽 讛讞讜讘诇 讘讬谞讬讛诐 砖讛讜讗 讙诐 讛讜讗 诪注砖专讬诐 讜讗专讘注讛 讗讘讜转 谞讝讬拽讬谉 讜讛诐 讞诪砖讛 讚讘专讬诐 谞讝拽 爪注专 专讬驻讜讬 砖讘转 讜讘讜砖转 讜砖谞讗谉 讗讞专 讙谞讘 诇驻讬 砖讚专讱 讛注讜诇诐 砖讗讚诐 讘讛讜诇 注诇 诪诪讜谞讜 砖谞讙谞讘 诪诪谞讜 讜讞讜砖讚 讛专讘讛 讘谞讬 讗讚诐 讜注诇 讬讚讬 讛讞砖讚 讛诐 讘讗讬诐 诇讬讚讬 诪讻讜转 讜驻爪注讬诐 讜讛讚专 转谞讗 讙讝诇谉. 注"讻.


诪讬 拽转谞讬 讗讬谉 讘讬谉. 转讬专爪讜 讘转讜住驻讜转 讚讛转诐 诇讗 讘讗 诇诪谞讜转 讻诇 讛注谞讬谞讬诐. 转讬诪讗 讚讬诇诪讗 讛讻讗 谞诪讬 讛讜讬 讛讻讬. 讜讬"诇 讚讛讻讬 驻讬专讜砖讜 诪讬 拽转谞讬 讗讬谉 讘讬谉 讚讗讝 爪专讬讱 诇讚讞讜拽 讚诇讗 讘讗 诇诪谞讜转 讗诇讗 诪讬诇讬 讚讛讜讬 讘讙谞讘 注爪诪讜. 转讬专讜抓 砖谞讬 砖诇 讛转讜住驻讜转 诇讗 讘讗 诇讜诪专 讗诇讗 砖诪谞讚专讬诐 讜谞讚讘讜转 诇讗 转讬拽砖讬 讗讘诇 爪专讬讱 转讬专讜抓 专讗砖讜谉 讘砖讘讬诇 讬讜诐 讟讜讘 讜砖讘转 讜讬讜诐 讛讻讬驻讜专讬诐. 讛专"讗 诪讙专诪讬砖讗 讝"诇.


诪专讜讘讛 拽转谞讬 转谞讗 讜砖讬讬专. 讜讗"转 诪讗讬 砖讬讬专 讚讛讗讬 砖讬讬专. 讜讬砖 诇讜诪专 讚砖讬讬专 砖讜转祝 砖讙谞讘 诪讞讘讬专讜 讜砖讜转驻讬谉 砖讙谞讘讜 讚诇讗 诪砖诇诪讬 讗专讘注讛 讜讞诪砖讛 讻讚讗讬转讗 诇拽诪谉 讘驻专拽讬谉. 讜讗诐 转讗诪专 诇诇砖讜谉 专讗砖讜谉 讛讬讻讬 诪住讬讬注 诇专讘讬 讬讜讞谞谉 讛讗 诪诪讛 谞驻砖讱 砖讬讬专 讛谞讬. 讜讬"诇 讚诇讗 讞砖讬讘 讛谞讬 砖讬讜专 讚砖讬讬讱 讘讛讜 砖驻讬专 讗专讘注讛 讜讞诪砖讛 讗诇讗 诪砖讜诐 讚诇讗 讟讘讞讜 讻讜诇讛讜 讘讗讬住讜专讗. 转讜住驻讜转 砖讗谞抓. 讻诇讜诪专 诇讗 讗讬讬专讬 讗诇讗 讛讬讻讗 讚注讜砖讛 讟讘讬讞讛 讚拽专讗 讜讗驻讬诇讜 讛讻讬 驻讟讜专. 讛专"讗 诪讙专诪讬砖讗 讝"诇.
讜讗诐 转讗诪专 讗诐 讻谉 转讬拽砖讬 诇讱 砖讜专 砖诇 砖谞讬 砖讜转驻讬谉 讜讟讘讞讜 讜讛讜讚讛 诇讗讞讚 诪讛诐 讚讗诪专讬谞谉 诇拽诪谉 讞诪砖讛 讘拽专 讜诇讗 讞诪砖讛 讞爪讗讬 讘拽专. 讜讬"诇 讚讛讗 谞诪讬 诇讗 讞砖讬讘 砖讬讜专 讻讬讜谉 砖讗诐 诇讗 讛讜讚讛 讞讬讬讘. 讗讬 谞诪讬 诇驻讬 诪讛 砖讛讬讛 专讜爪讛 诇讜诪专 讻谉 诇驻谞讬诐 讛讬讛 住讜讘专 讻讗讬讻讗 讚讗诪专讬 讚讛讻讗. 讗讬 谞诪讬 讘诇讗 讛讜讚讗讛 诪讬讬专讬 讘讛讜讚讗讛 诇讗 拽讗 诪讬讬专讬. 讜讗诐 转讗诪专 讗讻转讬 讛讬讻讬 诪讬讬转讬 住讬讬注转讗 讚讬诇诪讗 砖讬讬专 讛谞讬 转专转讬 讟讜注谉 讟注谞转 讙谞讘 讘驻拽讚讜谉 讜讘讗讘讚讛. 讜讬砖 诇讜诪专 讚讻诇 讝诪谉 砖讗谞讬 讬讻讜诇 诇讜诪专 砖诇讗 砖讬讬专 讗讬谉 诇谞讜 诇讜诪专 砖砖讬讬专. 讜注讜讚 讬砖 诇讜诪专 讚诇砖讜谉 专讗砖讜谉 住讜讘专 讚讻讬讜谉 讚拽转谞讬 诪专讜讘讛 讗讬谉 诇讜诪专 转谞讗 讜砖讬讬专 讻诪讜 讘讗讬谉 讘讬谉 讜讻谉 诪砖诪注 讛诇砖讜谉 讜讻讜'. 转讜住驻讜转 砖讗谞抓.
讜讻讛讗讬 转讬专讜爪讗 讘转专讗 转讬专爪讜 转诇诪讬讚讬 讛专"驻 讝"诇 讜讝讛 诇砖讜谞诐 讬砖 诇讜诪专 讚诇砖讜谉 专讗砖讜谉 住讜讘专 讻讬讜谉 讚拽转谞讬 诪专讜讘讛 讗讬谉 诇讜诪专 讚砖讬讬专 讻诪讜 讘讗讬谉 讘讬谉 讜诇讻讱 诇讗 讛讜讛 讘注讬 诇讬砖谞讗 拽诪讗 诇诪讬讚讞讬 讛谞讬 转专转讬 驻拽讚讜谉 讜讗讘讚讛 讻讬讜谉 讚诇讬讻讗 诇诪讬诪专 砖讬讬专 讜诪讻诇 诪拽讜诐 爪专讬讱 诇砖谞讜讬讬 讚转专讬爪谞讗 讙讘讬 砖讜转祝 讜讗讬谞讱 讚讗诐 诇讗 讻谉 爪专讬讱 诇讜诪专 注诇 讻专讞讱 讚砖讬讬专 讜谞爪讟专讱 诇讜诪专 注诇 讻专讞讱 讚诇讗 讛讜讬 讻讗讬谉 讘讬谉. 注讜讚 转讬专爪讜 讚砖诪讗 驻拽讚讜谉 讜讗讘讚讛 诇讗 讞砖讬讘 诇讛讜 转专转讬 讗诇讗 讻讞讚 讞砖讬讘讬 讻讬讜谉 讚讛讗 讘讛讗 转诇讬讗 讻讚驻讬专砖转讬. 讻讱 谞专讗讛 诇诪讜专讬 专讘讬 砖讬讞讬讛. 注"讻.
讜讛专讗讘"讚 讝"诇 讻转讘 讗讬 转谞讗 讗讬谉 讘讬谉 讜砖讬讬专 讞讚 讛讜讬 诇讬讛 诇讗拽砖讜讬讬 诪讗讬 砖讬讬专 讚讛讗讬 砖讬讬专 讗讘诇 讛砖转讗 讚转谞讗 诪专讜讘讛 诪砖诪注 专讬讘讜讬讬讗 讟驻讬 讗诇讗 砖诇讗 驻专讟谉. 讜谞专讗讛 诇讬 讚讛讗讬 转谞讗 讜砖讬讬专 诇讗讜 讛讬讬谞讜 讻砖讗专 转谞讗 讜砖讬讬专 讚驻讬专砖 转谞讗 拽爪转 讜砖讬讬专 拽爪转 讗诇讗 讛讻讬 拽讗诪专 诪专讜讘讛 拽转谞讬 讜转谞讗 讛诪讬谞讬诐 砖讝讛 谞讜讛讙 讘讛诐 讜讝讛 讗讬谉 谞讜讛讙 讘讛诐 讜砖讬讬专 讛讚讬谞讬谉 砖讬砖 讘讬谉 讝讛 诇讝讛 讜讘诪讬谞讬谉 讚转谞讗 诇讗 砖讬讬专 讻诇讜诐. 讛专砖讘"讗 讝"诇.


诪谞讗 讛谞讬 诪讬诇讬 讚转谞讜 专讘谞谉. 转讬诪讛 诇讬 诪讗讬 拽讗诪专 诪谞讗 讛谞讬 诪讬诇讬 讛谞讬 讚转谞谉 讘诪转谞讬转讬谉 诪驻讜专砖讬诐 讛诐 讘讻转讜讘 讜诪讚转 转砖诇讜诪讬 讗专讘注讛 讜讞诪砖讛 砖讜专 讗讜 砖讛 讻转讬讘 讜讘诪讚转 转砖诇讜诪讬 讻驻诇 谞诪讬 讘讛讚讬讗 讻转讬讘 讻讬 讬转谉 讗讬砖 讗诇 专注讛讜 讻住祝 讗讜 讻诇讬诐 讜讻转讬讘 砖讜专 讜砖讛 讜讻讜'. 讜讬"诇 讚讗讜专讞讬讛 讚转诇诪讜讚 讛讬讗 讘讛讻讬谉 讚讻讬讜谉 讚转谞讬 砖谞讜讛讙转 讘讝讛 讜讘讝讛 讜讬讚注谞讜 砖讬砖 讚讘专讬诐 砖讘讗讬谉 诪讻诇诇 讜驻专讟 讜讻诇诇 砖讜讗诇 诪谞讗 讛谞讬 诪讬诇讬 讻讚讬 诇讘讗专 讻诇 诪讛 砖谞讜讛讙转 讘讜 诪讚转 转砖诇讜诪讬 讻驻诇 讻讗诇讜 谞砖谞讜 讻讜诇诐 讘诪砖谞转谞讜. 讛专砖讘"讗 讝"诇. 讜诇拽诪谉 转诪爪讗 诇砖讜谉 讛专讗讘"讚 讝"诇 讘驻讬专讜砖 讛讗讬 讘专讬讬转讗.


讬爪讗讜 拽专拽注讜转. 转讬诪讛 讚讘驻专拽 讛讝讛讘 讚专讬砖 诪讻诇诇 讜驻专讟 讜讻讜' 讚讗讬谉 谞砖讘注讬谉 注诇 讛拽专拽注讜转 讜讻讜' 讜讗诐 讻谉 诇诪讛 诇讬 讛讗讬 讻注讬谉 讛驻专讟 诇诪注讟谉 诪讻驻诇 讘讟讜注谉 讟注谞转 讙谞讘 讜讛讗讬 拽专讗 讙讘讬 讻驻诇 讚讟讜注谉 讟注谞转 讙谞讘 讻转讬讘 讻讚讗诪专讬谞谉 诇拽诪谉. 讜诇讬讻讗 诇诪讬诪专 诇讛讬讻讗 讚讙诇讙诇 砖讘讜注讛 注诇讬讛谉 诪诪拽讜诐 讗讞专 讚讘讛拽讚砖 讗讬谉 诇讜诪专 讻谉 讚讗讬谉 讞讬讬讘讬谉 砖讜诐 砖讘讜注讛 讘讛拽讚砖 讜讗讬讱 讬讜讻诇 诇讙诇讙诇 注诇 讗诇讜. 讜爪专讬讱 诇讜诪专 讚住诪讬讱 讗诪住拽谞讗 讚砖诪注转讬谉 讚讘讬谉 砖讘讜注讛 讘讬谉 讻驻诇 谞驻拽讗 诪讻诇 讗讘讚讛 讚专讬讘讜讬讗 讜诪驻讚砖 诇诪讗讬 爪专讬讻讬 驻专讟讬 讚拽专讗 讚注诇 讻诇 讚讘专 驻砖注. 讜讗祝 注诇 讙讘 讚讘驻专拽 讛讝讛讘 讚专讬砖 讻诇诇 讜驻专讟 诇注谞讬谉 砖讘讜注讛 诪讻讬 讬转谉 讗讬砖 讻住祝 讗讜 讻诇讬诐 爪专讬讱 诇讜诪专 讚讗专讬讘讜讬讗 讚讛讻讗 住诪讬讱 讜讗诇讜 诇讗 谞讗诪专 拽讗诪专 讚讛讗 讛讻讗 谞诪讬 讚专讬砖 讘讘专讬讬转讗 讚诇注讬诇 注诇 讻诇 讚讘专 驻砖注 诇讻诇诇 讜驻专讟 讜讻诇诇 讗祝 注诇 讙讘 讚诇诪住拽谞讗 讚讛讻讗 诇讗讜 诪讻诇诇 讜驻专讟 拽讗 讗转讬 讗诇讗 诪专讬讘讜讬讗 讚讻诇. 讛"专 讬砖注讬讛 讝"诇.
讻转讜讘 讘转讜住驻讜转 讜讬砖 诇讜诪专 讘诪砖讬讙 讙讘讜诇. 讝讛 讛转讬专讜抓 诇讗 砖讬讬讱 讗诇讗 讗讙谞讘 诪诪砖 讚讟讜注谉 讟注谞转 讙谞讘 诇讗 砖讬讬讱 讘讬讛. 讛专"讗 诪讙专诪讬砖讗 讝"诇.
讜转诇诪讬讚讬 讛专"驻 讝"诇 讻转讘讜 讜讝讛 诇砖讜谞诐 讬砖 诇讜诪专 讘诪住讬讙 讙讘讜诇. 讜讟讜注谉 讟注谞转 讙谞讘 谞诪讬 砖讟讜注谉 讗讞专讬诐 讛砖讬讙讜 讛讙讘讜诇 讜谞诪爪讗 砖讛讜讗 讛诪砖讬讙 讜讻讙讜谉 砖诪讬谞讛讜 讘拽专拽注 诇砖诪专讛. 注"讻.


讬爪讗讜 砖讟专讜转. 讜讗"转 讘砖讟专讜转 诪讬讛讗 诪讛 转讜注诇转 讘转砖诇讜诪讬 讻驻诇 讜讛讗讬讱 砖讬讬讱 诇讜诪专 讘讛谉 讻驻诇 讗驻砖专 讘谞转讬谞转 住讱 诪注讜转 讻诪讛 砖诪讞讝讬拽 讛砖讟专. 讛专讘 讛诪讗讬专讬 讝"诇.


专注讛讜 讗诪专 专讞诪谞讗 讜诇讗 讛拽讚砖. 讻转讜讘 讘转讜住驻讜转 讜诇讗 诪砖讜诐 讚讻转讬讘 讛' 讗讬砖 诪诇讞诪讛 诪驻专砖 诪讛 讚讗诪专 诇讬讛 讚讗诐 讻谉 讘讻诇诇 专注讛讜 谞诪讬 讛讜讬 讚讻转讬讘 专注讱 讜专注 讗讘讬讱 讗诇 转注讝讜讘. 注讜讚 讻转讜讘 讘转讜住驻讜转 讚讘讻诇 讚讘专 砖讛讜讗 诇砖讜谉 讝讻专 讜讻讜'. 讜讛拽砖讛 讗讞讬 讗诪讗讬 诇讗 诪讛谞讬 讛讗 讚讛讜拽砖讛 讗砖讛 诇讗讬砖 讛讬讻讗 讚讻转讬讘 讗讬砖. 讜讬砖 诇讜诪专 讚讛讜讬 讟驻讬 诇砖讜谉 讝讻专 诪讛讬讻讗 讚讻转讘 诇砖讜谉 讝讻专. 讛专"讗 诪讙专诪讬砖讗 讝"诇.





诪讛专砖"讗 - 讞讬讚讜砖讬 讛诇讻讜转

转讜住驻讜转 讘讚"讛 诪专讜讘讛 拽转谞讬 讻讜' 讜注讜讚 砖诪砖讬讬专 砖讜转祝 砖讙谞讘 诪讞讘讬专讜 讜砖讜转驻讬谉 讻讜' 注讻"诇 讜讬砖 诇讛拽砖讜转 诇诇讬砖谞讗 拽诪讗 讚住"诇 讚讻讬讜谉 讚拽转谞讬 诪专讜讘讛 讗讬谉 诇讜诪专 砖讬讬专 讜讛讗 砖讬讬专 讻诇 讛谞讬 讜讬"诇 讚砖讜转祝 砖讙谞讘 诪讞讘讬专讜 讻讬讜谉 讚拽转谞讬 诇讛 讘诪转谞讬' 讘驻专拽讬谉 诇讗讜 砖讬讜专讗 讛讜讗 讜砖讜转驻讬谉 砖讙谞讘讜 谞诪讬 诪讻诇诇讗 砖诪注讬谞谉 诇讬讛 讚讞讚 讟注诪讗 讗讬转 诇讛讜 讜讟讘讞讜 讻讜诇讜 讘注讬谞谉 讻讚讗讬转讗 诇拽诪谉 讜讚讜"拽:





讞讻诪转 砖诇诪讛

讙诪' 讗诪专讬 诇注讜诇诐 讗讬诪讗 诇讱 讻讜' 讗讬讘注讬 诇讬讛 诇讗谞讜讞讛 讻讜' 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 讛讞谞讜谞讬 讞讬讬讘. 注讬讬谉 诇注讬诇 讚祝 讻讝 注"讘 转讜住' 讚"讛 讛"讙 讗诪讗讬:





驻谞讬 讬讛讜砖注

讘转讜住驻讜转 讘讚"讛 诪讬 拽转谞讬 讗讬谉 讘讬谉 讜讻讜' 讜讛拽砖讛 讛专"讬 诪讗讜专诇讬讬谞讬砖 诪讛讗 讚转谞谉 讘驻专拽 拽诪讗 讚诪讙讬诇讛 讜讻讜' 注讚 讻讗谉 诇砖讜谞讜. 讘诪住' 诪讙讬诇讛 转讬专爪讜 讛转讜住' 注讜讚 转讬专讜抓 讗讞专 讚诪爪讬谞讜 讘驻"拽 讚转注谞讬转 讚讗讬谉 讘讬谉 谞诪讬 讝讬诪谞讬谉 讚诇讗讜 讚讜拽讗 讜讻讜' 注"砖 讗讘诇 讘住讜讙讬讗 讚讛讻讗 讗"讗 诇讜诪专 讻谉 讚拽讗诪专讬谞谉 讘讛讚讬讗 诪讚拽转谞讬 讗讬谉 讘讬谉 诪砖诪注 诇讛讚讬讗 讚讗讬谉 讘讬谉 诇讗 砖讬讬讱 转谞讗 讜砖讬讬专 讜诇驻"讝 爪"诇 讚讛讗 讚讗诪专讬谞谉 讘转注谞讬转 讚祝 讬"讘 讜转住讘专讗 讗讬谉 讘讬谉 讚讜拽讗 讛讬讬谞讜 讚诪注讬拽专讗 住"讚 讛讻讬 诪砖讜诐 拽讜砖讬讗 讚拽讗 砖讬讬专 转讬讘讛 诪讬讛讜 诇诪讗讬 讚讗住拽讬谞谉 讚转讬讘讛 诇讗讜 砖讬讜专讗 讛讬讗 诇注讜诇诐 谞讬诪讗 讚讗讬谉 讘讬谉 讚讜拽讗 讘讻"诪. 讜诪"诪 讬砖 诇讬讬砖讘 转讬专讜抓 讛转讜住' 讚诪住' 诪讙讬诇讛 讗祝 诇驻讬 讛住讜讙讬讗 讚讛讻讗 讜讛讬讬谞讜 诇诪讗讬 讚诪住拽讜 讛转讜住' 讘讚"讛 诪专讜讘讛 拽转谞讬 讘砖诐 讬砖 诪驻专砖讬诐 讚讛讬讻讗 讚谞拽讟 诪专讜讘讛 诪砖讬讬专 讗祝 讚讘专 讗讞讚 讜讗"讻 讬"诇 讚讛讗 讚拽讗诪专 诪讬 拽转谞讬 讗讬谉 讘讬谉 讛讬讬谞讜 讚讘讗讬谉 讘讬谉 谞诪讬 砖讬讬讱 转谞讬 讜砖讬讬专 讗诇讗 砖爪专讬讱 诇砖讬讬专 砖谞讬 讚讘专讬诐 讜讗"砖 讘转注谞讬转 讚诇诪讗讬 讚住"讚 讚砖讬讬专 谞诪讬 转讬讘讛 讛讜讬 砖谞讬 讚讘专讬诐 讜讻谉 讘诪讙讬诇讛 谞诪讬 讬砖 诇讜诪专 讚砖讬讬专 转讜 诪讬讚讬 讗讞专讬谞讗 讜讻诪"砖 诪讛专"诪 讻讗谉 讜讚讜"拽:


讘讚"讛 诪专讜讘讛 拽转谞讬 讜讻讜' 诇砖讜谉 专讗砖讜谉 讜讻讜' 讜讗"转 讜诪讗讬 砖讬讬专 讚讛讗讬 砖讬讬专 注讻"诇. 谞专讗讛 砖讛拽讜砖讬讗 谞诪砖讱 讗讞专 讚讘专讬讛诐 讛拽讜讚诪讬诐 讚诇讬砖谞讗 拽诪讗 讜诇讬砖谞讗 讘转专讗 诇讗 驻诇讬讙讬 讗诇讗 讗讬 讞砖讬讘 诪专讜讘讛 讻诪讜 讗讬谉 讘讬谉 讗讜 诇讗 讜讗"讻 诪拽砖讜 诇讜 讬讛讗 讚诇讗 讞砖讬讘 讻诪讜 讗讬谉 讘讬谉 讜讬讻讜诇讬谉 讗谞讜 诇讜诪专 砖驻讬专 转谞讗 讜砖讬讬专 讻讚诪爪讬谞讜 讘讚讜讻转讬 讟讜讘讗 讘砖"住 讚讗诪专讬谞谉 转谞讗 讜砖讬讬专 讛讬讻讗 讚诇讗 拽转谞讬 讗讬谉 讘讬谉 诪"诪 讘注讬谞谉 诪讬讛讗 讚诇讬砖讬讬专 转专讬 诪讬诇讬 讜讗"讻 诪讗讬 砖讬讬专 讛讻讗 讚讛讗讬 砖讬讬专 讜拽"诇:


讘讗"讚 讜注讜讚 砖诪砖讬讬专 砖讜转祝 讜讻讜' 讜砖讜转驻讬诐 砖讙谞讘讜 讜讻讜' 注讻"诇. 讜讬砖 诇讚拽讚拽 讗"讻 诇诇讬砖谞讗 拽诪讗 讚诇讗 讗诪专讬谞谉 转谞讗 讜砖讬讬专 讛讬讻讗 讚拽转谞讬 诪专讜讘讛 讗"讻 讗诪讗讬 砖讬讬专 诪讬诇讬 讚砖讜转驻讬诐 讜讻讛"讙 诪拽砖讛 讘讛讚讬讗 讘讬专讜砖诇诪讬 讜谞专讗讛 诇讬讬砖讘 诪砖讜诐 讚诇诇讬砖谞讗 拽诪讗 讗讬讬专讬 诪转谞讬' 讚讛讻讗 讘讟讟"讙 讻诪讜 讘讙谞讘 注爪诪讜 讜讗"讻 诇讗 诪爪讬 诇诪讬转谞讬 诪讬诇讬 讚砖讜转驻讬谉 诪砖讜诐 讚砖讜转驻讬谉 诇讗 诪爪讬 诇诪驻讟专 谞驻砖讬讛 讘讟讟"讙 诪讞讘专讬讛 讚砖讜转驻讬诐 砖"砖 讛诐 讝讛 诇讝讛 讻砖谞转注住拽讜 讻"讗 讬讜诪讜 讜讻砖谞转注住拽讜 砖谞讬讛诐 讘讬讞讚 讻"砖 讚诇讗 砖讬讬讱 讟讟"讙 讚讛讗 驻讟讜专 讗驻讬诇讜 讘驻砖讬注讛 诪砖讜诐 砖诪讬专讛 讘讘注诇讬诐 讜诇讗 砖讬讬讱 砖讘讜注讛 讙讘讬讛 讚诇讞讬讬讘 讻驻诇 讜讻谉 讘砖讜转祝 砖讟讘讞 砖诇讗 诇讚注转 讞讘讬专讜 诇讗 砖讬讬讱 诇诪讬转谞讬 讘讟讟"讙 讜讻讙讜谉 砖砖谞讬讛诐 讛讬讜 砖讜诪专讬诐 注诇讬讛 讜讗讞"讻 讟讘讞 讗讜 诪讻专 讗讞讚 诪讛诐 讚讘讻讛"讙 诇讬讻讗 讟注诪讗 诇诪讬驻讟专讬' 讚讛讗 专诪讬讗 讻讜诇讬讛 谞讟讬专讜转讗 注诇 讝讛 讻诪讜 注诇 讝讛 讜诇讗 诪讬拽专讬 讘讛讻讬 砖讜转祝 讚注讬拽专 讟注诪讗 讘砖讜转驻讬诐 砖讙谞讘讜 讛讬讬谞讜 诪砖讜诐 讚注诇 讞诇拽 讛砖讜转祝 讛讜讬 讻诪讜 讙讜谞讘 讗讞专 讛讙谞讘 讻诪"砖 专"讬 砖诐 讜讘讟"讙 诇讗 砖讬讬讱 讛讗讬 讟注诪讗 诪砖"讛 诇讗 驻住讬拽讗 诇讬讛 诇诪讬转谞讬 讗讘诇 讛讻讗 讗讬讬专讬 讛转讜住' 诇诇讬砖谞讗 讘转专讗 讚讚讞讬谞谉 讚诪转谞讬' 诇讬转 诇讬讛 讚专' 讞讬讬讗 讘专 讗讘讗 讜讗"讻 诇讗 讗讬讬专讬 诪转谞讬' 讗诇讗 讘讙谞讘 注爪诪讜 讜讗"讻 讛讜讬 砖驻讬专 砖讬讜专 诪诇转讗 讚砖讜转驻讬谉 讜拽"诇:

